Държавен вестник, бр. 77, 2017 г., стр. 160

СТР.  160	
Д Ъ Р Ж А В Е Н  В Е С Т Н И К 	
БРОЙ  77
стр. 5/5
  
 I. Заявление А14 за вписване на обстоятелства относно дружество, регистрирано в юрисдикция с преференциален данъчен режим съдържа полета, 
обединени в групи, в които данните се попълват както следва: 
1. 
група "Идентификация" с единствено поле № 1 "ПИК, номер по национален регистър и фирма", в което се посочва персоналният 
идентификационен код (ПИК), по чиято партида се иска вписване, заличаване или обявяване, номерът, с който дружеството е регистрирано по национален 
регистър и фирмата, като полето ПИК не се попълва при подаване на заявление за първоначално вписване. 
2. 
група "Уточнение относно заявлението" със следните полета: 
а) 
поле "Допълнително заявление" за отбелязване наличието или липсата на допълнително заявление; при първоначално подаване на заявление 
задължително се подава заявление приложение по образец Б7; когато има допълнително заявление се отбелязва съответният образец; полето не се попълва 
при подаване на заявлението по електронен път; 
б) 
поле "Вид на вписването" за отбелязване на първоначално вписване или промяна в обстоятелствата; 
3. 
група "Данни за заявителя" със следните полета: 
а) 
поле "Име", в което се посочва името на заявителя; 
б) 
поле "ЕГН/ЛНЧ", в което се посочва единният граждански номер (ЕГН), личният номер на чужденец (ЛНЧ) или година, месец и дата на раждане на 
заявителя; 
в) 
поле "Място на раждане", в което се посочват населеното място и държавата, където заявителят е роден, когато заявителят няма ЕГН или ЛНЧ; 
г) 
поле "Постоянен адрес", в което се посочват държавата, населеното място, пощенският код, областта, общината, районът, жилищният комплекс, 
улицата, номерът на сградата, номерът на входа, номерът на етажа и номерът на апартамента, където е постоянният адрес на заявителя, когато заявителят 
няма ЕГН или ЛНЧ; 
д) поле "Качество на заявителя" за отбелязване едно от следните качества на заявителя: "търговец", "прокурист", "друго лице в предвидените по закон 
случаи", "адвокат с изрично пълномощно". 
4. 
група "Основни обстоятелства" със следните полета: 
а) 
поле № 2 "Фирма", в което се посочва наименованието, под което дружеството е регистрирано в съответната юрисдикция с преференциален 
данъчен режим, без да се посочва правната форма; 
б) 
поле № 4 "Изписване на чужд език", в което се посочва начинът, по който фирмата (включително означението за правната форма) се изписва на 
латиница; попълването на това поле не е задължително; 
в) поле № 5 "Седалище и адрес на управление", в което се посочват държавата, населеното място, пощенският код, областта, общината, районът, жилищният 
комплекс, улицата, номерът на сградата, номерът на входа, номерът на етажа и номерът на апартамента или офиса, в който се помещава управлението на 
дейността на дружеството; по желание може да се посочат телефон, факс, адрес на електронна поща, интернет страница; 
г) 
поле № 10 "Представители", в което се посочват име/фирма/наименование и единният граждански номер (ЕГН), личният номер на чужденец (ЛНЧ) 
или годината, месецът и датата на раждане, държавата, чиито граждани са лицата, представляващи дружеството, единният идентификационен код (ЕИК), 
кодът по БУЛСТАТ, държавата, а в случаите, когато представител е юридическо лице - и името, ЕГН/ЛНЧ или годината, месецът и датата на раждане, 
държавата, чиито граждани са лицата, представляващи юридическото лице - представител; 
д) 
поле № 11 "Начин на представляване", в което се отбелязва начинът на представляване ("заедно", "поотделно" или "по друг начин", като в този 
случай се посочва по какъв друг начин се осъществява); това поле не се попълва, когато дружеството се представлява само от едно лице; 
е) 
поле № 17 "Специални условия", в което се посочват условията във връзка с учредяването, съществуването и прекратяването на дружеството. 
ж) 
поле № 27в "Закриване на партида", в което се отбелязва закриването; 
5. 
група "Адрес на електронна поща за изпращане на указания и връчване на отказ по чл. 24 от Закона за търговския регистър и регистъра на 
юридическите лица с нестопанска цел и/или адрес на територията на страната за връчване на отказ" със следните полета: 
а) поле "Съгласие за получаване на отказ/указание по електронен път" за отбелязване съгласието или несъгласието на заявителя за получаване по електронен 
път на постановен отказ и дадени указания по заявлението; 
б) поле "Адрес на електронна поща", в което се посочва адресът на електронната поща за изпращане на указания и връчване на отказ, ако заявителят е заявил 
съгласие за получаването им по електронен път;  
в) поле "Адрес на територията на страната за връчване на отказ по чл. 24 от Закона за търговския регистър и регистъра на юридическите лица с нестопанска 
цел", в което се посочват името, съответно фирмата/наименованието на адресата, държавата, населеното място, пощенският код, областта, общината, районът, 
жилищният комплекс, улицата, номерът на сградата, номерът на входа, номерът на етажа и номерът на апартамента или офиса; полето се попълва, когато не е 
заявено съгласие за получаване на отказ по електронен път и заявителят желае да получи отказа на адрес на територията на РБългария;  
6. 
група "Приложения" със следните полета: 
а) 
поле "Номер на предходно заявление", в което се посочва входящият номер на заявлението, по което е постановен отказ и от което ще се ползват 
вече представени документи; 
б) 
поле "Описание" за отбелязване на приложените към заявлението документи и на документите, които ще се ползват от предходно заявление; 
7. 
група "Подпис" с единствено поле за подпис на заявителя. При подаване на заявлението по електронен път, това поле не се попълва. 
II. 
Ако мястото в някои групи или полета не е достатъчно, към заявлението се прилага допълнително заявление по образец А14, в което са попълнени 
съответните полета. Когато заявителите са повече от едно лице групи "Данни за заявителя" и "Подпис" се попълват за всеки един от тях, а в случаите, когато 
мястото за попълване на заявителите в образеца не достига, се прилага допълнително приложение З1. 
III. 
Когато се заявява заличаване на вписано обстоятелство, в образеца на заявлението срещу съответното поле се отбелязва "Заличаване". 
IV. Промяна в обстоятелствата се заявява за вписване, като в поле № 1 "номер и наименование" се посочва номерът, с който дружеството е регистрирано. Ако 
се заявява промяна в наименованието на дружеството, в това поле се посочва вече вписаното наименование. Променените обстоятелства се посочват на 
съответните места в заявлението, а полетата, които се отнасят за обстоятелства, които не се променят, не се попълват. Когато се заявяват за вписване 
едновременно обстоятелства за заличаване и обстоятелства за вписване по едно основно поле, следва да се посочат първо обстоятелствата, които подлежат на 
заличаване със съответно отбелязване в полето за заличаване, след което се посочват обстоятелствата, чието вписване се заявява. 
 
Указания за попълване 
Заявление  за вписване на обстоятелства относно дружество, регистрирано в юрисдикция с преференциален данъчен режим A14